"Tuld ma tulin viskama maa peale. " Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast One Way saatesse!
Saate toob teieni misjoniühendus One Way Mission.
Täna õpetab meie uus pastor Esa-Pekka Mattila.
Teemaks on Jumala au.
One Way pühapäevapidu kell 12.00, Vuorikatu 19, Helsingis
2. Korintlaste 3:17.
Alustame tuttavatest salmidest.
"Ent Issand on Vaim, ja seal, kus on Issanda Vaim, on vabadus.
Aga meid kõiki,
kes me katmata palgega vaatleme Issanda kirkust peegeldumas,
muudetakse samasuguseks kujuks kirkusest kirkusesse.
Seda teeb Issand, kes on Vaim."
See on võimas lubadus. Loen teisegi kirjakoha.
Johannese 1:14 -
"Ja Sõna sai lihaks ja elas meie keskel,
ja me nägime tema kirkust nagu Isast Ainusündinu kirkust,
täis armu ja tõde."
Pangem siis tähele, kust me end vaatame.
Mul on siin üks peegel.
Jaakobuse kirjas öeldakse, et mõned vaatavad end peeglist
ja unustavad kohe, millised nad on.
Jaakobi sõnul on teinegi peegel - vabaduse seadus.
Kas pole tore, et Piiblit nimetatakse vabaduse seaduseks.
Mõnedele tundub, et Piibel on ahistav raamat.
Oi kui palju käske, õhutusi, manitsusi ja keelde sealt tuleb!
Kui vaatame seda raamatut vaimu silmadega, märkame,
et meie sisse tuleb vabaduse seadus ja saabub vabadus.
Vabadus, mille annab Kristus,
mis vabastab meid patust, orjusest ja ahelaist.
See vabastab meid meist endist, enesekriitilisusest,
iseenda halvustamisest.
Sõna teeb seda - see toidab ja vabastab meid.
Meil on siis hommikul kaks võimalust: peegel või Piibel.
Kummast rohkem kasu on?
Vahel võib ju veidi ka peeglisse vaadata,
seegi on tervislik.
Kui sa ei vaata, tuletab naine meelde.
"Sest kui keegi sõna kuuleb, aga selle järgi ei tee,
siis ta sarnaneb mehega, kes vaatleb oma ihulikku palet peeglist.
Ta vaatles ennast, läks minema ja unustas varsti, missugune ta oli.
Kes on aga kummargil vaadanud vabaduse täiuslikku seadusse
ja sellesse ka jääb, ei ole unustav kuulja,
vaid tegude tegija - see on õnnis oma tegemises."
Et saame Piiblist oma toidu ja vaatame vabaduse seaduse peeglisse,
juhatab meid ka tõelisse tegevusse, nagu õpetas Jaakobus.
Saame vabaks, et teenida Kristust.
Ta vabastab meid meie endi orjusest ja teeb meid Kristuse orjadeks,
nii et oleme vabad armastama ja teenima.
Meid ei õhutata vaatama eelkõige oma puudulikkusele,
vaid Kristuse au ja täiuslikkust.
Kui küsiksin, kui palju on siin puudulikke,
tõstaks vist kõik käed. Minagi olen üks selline.
Oleme kõik ühtmoodi. Mis siis, kui oleme puudulikud.
Meil on täiuslik Kristus. Kui takerdume vaid endasse,
jääme vaatama oma võimetust, satume kõik masendusse.
Kuid meil on kästud pöörata pilk Kristusele.
Kui loeme Piibli läbi ning vaatame neid mehi ja naisi,
kas nad olid teie meelest väga täiuslikud?
Leian sealt vägagi nõrka ja puudulikku rahvast.
See toob meile lootust.
Nad ei teeninud Issandat seepärast, et olid nii vägevad,
vaid seepärast, et nende Jumal oli nii vägev.
Sama käib ka meie kohta täna.
Me ei teeni Issandat seepärast, et meil on nii erilised anded
või meil on täiuslikud geenid, vaid seepärast, et Jumal on vägev.
Tema suudab teha meis seda, mida me ise ei suuda.
Ära jää eneseanalüüsi sohu pettuma ja masenduma.
Siis on su pilk täiesti vales kohas.
Vaata Kristusele! Vaata, mida Tema sinu kohta ütleb.
See, mida Jumal sinu kohta räägib, on suurem tõde sinu kohta,
kui see, mida sa iseendas tunned.
Lase Tal öelda endale: Tõuse! Mine, ja valluta maailm!
"Ma ei suuda, ma ei suuda. Olen halvatud, masenduses."
Ta ütleb siiski: Tõuse ja mine, ja levita sõnumit!
Ja märkad, et kui tõused, tuleb sinusse Püha Vaimu vägi.
Jõud saabub siis, kui liikvele lähed.
Räägin täna ka muutusest.
Põhimõtteliselt võime ka muutuse paljuski Jumala hoolde jätta.
Ära võta endale sellist koormat, et kui jutlustaja ütleb,
et lahkud siit erilisena, siis sa muudad ennast,
ja kõik näevad, kui muutunud sa oled.
Muutume siis, kui vaatame Kristust,
kui laseme Tema Sõnal endasse sulanduda.
Jumala Sõna on seeme. Kuhu seeme pannakse?
Nähtamatusse, mulla alla.
Võiks ju öelda, et põld ei muutunud üldse.
Seeme kadus mulda ja põld on sama hall kui ennegi.
Aga kui Jumal annab kastet, vihmasadu ja päikesepaistet,
hakkab põld äkitselt rohetama
ja kannab mitmekordselt vilja.
Samuti on ka Jumala Sõnaga. Ära ole uskmatu!
Söö Sõna! Kuula Sõna! Ole palves Issanda ees!
Naudi koguduse osadust ja muutus on vältimatu.
See on Jumala Sõna ja Püha Vaimu vägi,
mis meid muudab.
Kui olin värskelt usule tulnud, oli mul palju hirme,
et ma ei kõlba Jumalale ja minust ei piisa.
Mu tundemaailm rääkis minuga pidevalt.
Kahtlesin vahel oma päästeski.
Helistasin kord ühele vennale, kes oli kaua usus olnud.
Küsisin, kas temagi vahel oma päästes kahtleb?
Mõtlesin, et saame koos end haletseda.
Lootsin, et ta vastab härdalt: Jah, minagi kahtlen. Elu on raske.
Oleksin vastanud: Tore, siis võib minugi elu selline olla.
Oli kohutav, kui ta vastas: Ei.
Mõtlesin, et ju ma siis olen eriti probleemne juhtum
ja mul pole mingit lootust.
Oli hea, et ta tõtt ütles. Jumala Sõna oli teda veennud.
See õhutas mind otsima, kas Püha Vaim ja Jumala Sõna
võiksid mullegi sellise kindluse ja turvatunde anda.
Ma ei oska öelda, millal see juhtus, aga märkan, et kahtlen selles harva.
Ma usaldan Jumalat, mitte sellepärast,
et minust oleks eriti tugev kasvanud, vaid olen õppinud Jumalale lootma.
Tema Sõna on rohkem kui minu tunded.
Seda peame kõik õppima.
Tema Sõna on rohkem kui minu tunded.
Tundmused on vahel võimatult heitlikud.
Tore, et meie pea kohal pole teleriekraani,
kus kõik meie mõtted näha oleks.
Muutus on ime, mille teeb Jumal.
Loen teile Jeesuse esimesest tunnustähest.
Sõna ütleb, et nii näitas Ta oma au. See juhtus pulmas.
"Aga kui pulmavanem maitses vett, mis oli muutunud veiniks,
ega teadnud, kust see on ..."
Usun, et see on võrdpilt elu muutusest, mille Jumal annab.
Ta kasvatab meid Kristuse täisea mõõdu poole.
Ta teeb meist täiskasvanud kristlasi.
Samamoodi nagu vesi muutus veiniks ja pulmavanem ei teadnud,
kuidas see juhtus,
on meiegi muutumine mõõtmatu ime.
Jumala töö meie südameis on suur ime.
Meil on õigeid elemente - Sõna ja palvet ja osadust -,
ning lõpuks on meil ime: Jumal muudab meid.
Minu enda elus kadus suure imena ühel päeval surmahirm.
See oli tohutu ime.
Elasin 23. eluaastani kohutavate õudusunenägudega.
Nägin regulaarselt, kuidas olen tühjas pimeduses,
kus mingi must mass mu ümber tiirutas,
ja teadsin, et see on lõputu ja sealt ei pääse kunagi.
Uned lõppesid, kui Jeesus Kristus sünnitas mind uuesti
elavasse lootusesse Kristuses.
Aga see on ime!
Keegi ei näe, kust see Sõna seeme sisse läks
ja kuidas ta seal midagi muudab.
Sama kehtib meie kõigi puhul.
Oleme kuulnud Sõna ja meis sünnib taas ja taas Jumala ime.
Ära kaota lootust enda juures ühegi asja pärast.
Vahel toimuvad muutused hetkega.
Olete kindlasti kuulnud, kuidas Jumal puudutab kedagi,
kellel on 3-promilline alkoholijoove ja ta saab silmapilkselt kaineks.
Olete ehk kuulnud selliseid lugusid.
Vahel aga võideldakse mingi probleemiga kaua aega.
Jätkem needki Jumala kätte.
Temalt tuleb abi, Temalt tuleb jõud muutuseks.
Sõna ütles, et see oli Jeesuse esimene tunnustäht,
millega Jeesus oma kirkust näitas.
Johannese evangeelium näitas, mis oli järgmine.
Kuninga ametniku poeg oli haige ja suremas.
Mul on ehk kohad sassis, ma ei mäleta kus Jeesus täpselt oli.
Jeesus oli vist Kaanas
ja valitsusametnik saatis Kapernaumast Jeesusele järgi.
"Mu poiss on haige ja suremas."
Oli tõsine vajadus muutuse järele. Abi järele mindi õigesse kohta.
Jeesus ütles 20 km kauguselt vaid sõna.
Pange tähele, milline vägi on Jumala Sõnal!
Olukorrad, kus Jeesus inimesi tervendas,
annavad pildi Jumalast, kes on alandlik,
kes endast mingit numbrit ei tee. Hämmastav!
Oli olukordi, kus pimedusest paranenud mees isegi ei teadnud,
kes teda puudutas.
Jeesus ei võtnud endale mingit au.
Ta oleks võinud minna kohale, kutsuda prožektorid ja kaamerad
ja teha suure show, ning ametniku teener paraneb.
Ta toimis teisiti. Jumala Poeg on teistsugune.
Kõik au läheb Jumalale.
Jumalal on täna vägi puudutada meid,
Tal on tänagi vägi meid tervendada ja vabastada.
Ja kõik au läheb Temale.
Üks Sõna Temalt ja meie elu muutub.
See oli Jeesuse teine tunnustäht ja ta ilmutas oma kirkust
surmatõves olnud poisi tervendamisega.
Kuidas on lood apostel Paulusega?
Temagi vaatas kord Issanda au, kuid tegi seda nii,
et me ei palu Jumalalt tingimata sama kogemust.
Ta oli ratsa teel ja vihkas kogudust. Äkitselt ilmus kirgas valgus
ning tema kukkus näoli maha ja kaotas nägemise.
Ta kohtus Issanda auga ja mõrvarist sai vägev apostel.
Aga ta pidi kohtuma kirkusega, mis muutis Tema elu.
Meid on siin 200 ringis. Oleks tore kuulda,
kuidas sina Issanda au kohtasid ja mis juhtus.
Meil kõigil on omad lood, kuidas Jumal meile ilmus
ja kuidas meie elu muutus. Ta tahab meile muutust anda.
Jumal teab meie liha nõrkust.
Aga Jumal teab ka Püha Vaimu väge.
Ristil on meid vabaks ostetud.
Loen Roomlastele 6:19.
Kuulakem nüüd kõik,
kes kogevad nõrkust oma lihas, iseendas, oma inimlikus olemuses.
See on meile kõigile.
"Ma räägin inimlikul kombel teie loomuse nõtruse pärast.
Sest nii nagu te oma liikmed andsite orjaks rüvedusele ja ülekohtule,
et teha ülekohut,
nõnda andke nüüd oma liikmed õiguse teenritena pühitsuse jaoks."
Sõna vägi ja Sõna mõõk on hämmastav.
Ta ei jää meid üldse haletsema ega meie liha nõrkust.
Sõna paljastab, et Pühas Vaimus on võimas vägi.
Sõna otsekui ütleks, et see on meile võimatu,
kuid asi pole meie jõus,
vaid Jumala muutvas väes Pühas Vaimus.
Samamoodi nagu te siis tegite seda, olete nüüd Kristuses vabad,
et elada Temale.
Kas see on piisavalt selge?
Võiks siis küsida, kumb on kergem:
kas lugeda Piiblit või armastusromaani?
Või kumb on kergem: kas vaadata Kristuse kirkust palves
või vaadata telerist vägivalda ja saasta?
Kumb on lihtsam?
Kumb on lihtsam, kas kuulata, mida Püha Vaim südames räägib,
või kuulata halbu kuulujutte?
Kumb on lihtsam,
kas viia naabrile värskelt küpsetatud leib
või nutta üksi kodus: miks keegi mulle kunagi leiba ei too?
Kumb on lihtsam, kas tulla kogudusse pühade osadusse
või jääda üksi solvununa koju andeksandmatusse?
"Mu vend/õde vaatas mind kurja pilguga."
Kumb on lihtsam?
Väidaksin, et lihtsam on see, mis meid valitseb: liha või vaim.
Olete kindlasti kuulnud mehest, kellel oli kaks koera.
Kas terve saal on kuulnud?
Tal oli hea äri. Annan teile äriidee.
Osta kaks rotveileri koera.
Siis lähed turule ja küsid: kumb koer täna võitluse võidab?
Mees teadis alati, kumb võidab ja kogus palju raha.
Lõpuks mõtlesid kõik, kes raha olid kaotanud,
kuidas see võimalik on, milles on saladus?
Mees ütles lõpuks: Võidab koer, keda ma toidan.
Meie, kes me siin maa peal oma lihas elame,
võime toita oma lihalikkust või oma vaimu.
Meil on alati vabadus valida.
Vabadus Kristuses.
Kristuse tõttu on meil vabadus valida.
Ma ei väidagi, et valida on alati lihtne.
See võib olla vägagi raske.
Kui Sõna ette lähed, hakkab sind kärbes tüütama.
Hakkad kärbest taga ajama.
Kui kärbse tagaajamisest väsid, märkad, et sul on janu.
Lähed kohvi keetma ja märkad, et kohvi on otsas.
Lähed poodi ja pood on kinni. Ja nii mööduski terve päev.
Peame õppima sulgema oma uksed, kui Issanda kambreisse läheme.
See tähendab, et sulle ei tule Facebookist sõnumeid,
ei tule telefonile kriitilisi kõnesid,
ja näljale ütled: Ole vait!
Peame õppima.
Jumala kogudust nimetatakse Kristuse armeeks.
Oleme sõdurid.
Teise võrdlusena ütleb Paulus, et jookseme võidu.
Need on kaks head näidet tavaelust, mille põhjal näeme,
et Jumala järgijad peavad õppima teatud distsiplineeritust.
Kui palju sportlased teevad distsiplineeritud tööd,
et olümpiamängudel medalit võita. Nad annavad endast kõik.
Ei piisa sellest, et mul on visioon olümpiavõitjaks saada
ja vaatan vaid telerist, kuidas teised suusatavad.
See ei tee meist häid suusatajaid, kui vaatame teiste suusatamist.
See ei tee minust Sõna tundjat, kui vaatan Piiblit riiulis.
Mul on riiulis palju erinevates keeltes Piibleid,
mis pärinevad 1300. aastast kuni 2010. aastani välja.
Peame Piibli külge klammerduma.
Ja Kristus on teinud meid vabaks, et võiksime klammerduda.
See on Tema ime.
Kes on meie Issand argielus tõeliselt ja konkreetselt.
Ja mis vaimus me argielu elame?
Tean, et Püha Vaim tahab Kristuse lähedal olla.
Kes sinus elab? Püha Vaim.
Kui oled Kristuse oma, on sinus Püha Vaim
ja Tema armastab Jumala ligiolu.
Püha Vaim vaatab Kristuse au, Ta valgustab seda meile.
Püha Vaim armastab Sõna. Üks Tema ülesandeid
on meile meelde tuletada kõike, mida Jeesus on õpetanud.
Seepärast kogeme vahel, kuidas meenub mingi kirjakoht.
Näiteks metroos, kui peaks naabrile midagi ütlema.
Meie liha on aga lõtv, ajab taga oma huve ja on laisk.
See on selline armetu.
See ei taha midagi, mida Jumal tahab.
Mitte midagi.
Seepärast ei vaja liha mingit rasva,
vaid surmahoopi.
Kui kuulame sedagi jutlust lihameelsuses,
kõlab see nagu ütleksin: Ära loe sopakaid!
Ära vaata telerist vägivalda!
Tuleks palju keelde: Ära, ära, ära!
Lähed koju ja ütled: "Ei suutnud.
Ma ei suutnud nii paljugi. Pidin selle ikka lahti tegema."
Kui Jumal meiega räägib, on see teistmoodi.
Jumal teab.
"Seepärast et lihalik mõtteviis on vaen Jumala vastu,
sest ta ei alistu Jumala Seadusele ega suudagi seda."
Inimene ei suuda sellele alistuda ilma Püha Vaimu abita.
Aga kui Jumal räägib meile oma Püha Vaimu kaudu,
ta ütleb: "Vaim on see, kes elustab, lihast ei ole mingit kasu.
Sõnad, mis ma teile olen rääkinud, on vaim ja elu."
Kui Jeesus meile räägib, on sõnades Vaimu vägi.
Sõnadega kaasneb vabanemine.
Armume sellesse Sõnasse, hülgame jumalatuse.
Tahame hüljata valed eluviisid,
ükskõik kui vähepatused need ka poleks.
On palju asju, mida kristlased ei peaks tegema,
kui nad tahavad kasvada Jumala tundmises.
Sina tead, mida sina pead oma elust välja juurima,
et võiksid vaadata Kristuse kirkust.
Vajame selleks kõigeks nii väga evangeeliumi,
et meie ellu võiks tulla Jumala au.
See tuleb vaid evangeeliumi kaudu.
Rõõmusõnum on selles, et Jeesus Kristus läks ristile
ning võttis sinna kaasa meie vanad inimesed.
Ta kuulutas seal surma meie armetule minale.
Niivõrd, kui meid valitseb Vaim,
võime elada teises reaalsuses.
Jumala Vaim on ainus, kes meid lihalikkusest kõrgemale tõstab.
Esa-Pekka Mattila õpetus jätkub nädala pärast.
Aitäh vaatamast! Jumal õnnistagu sind!
"Tuld ma tulin viskama maa peale. " Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e- postiaadressil -
toimisto@onewaymission.fi
Tõlge: Monika Jaaguri